- כל הדמויות והאירועים המוצגים בסדרה הינם פיקטיביים לחלוטין. -
- כל דמיון לאירועים או אנשים אמיתיים, חיים או מתים, -
- הינו מקרי בהחלט. -
[מושך באף]
[בפרסית] בוקר טוב. -בוקר טוב.
מה העניינים?
[פקיד משרד] בוקר טוב גם לך. הכול בסדר.
[נושף בחדות]
טוב, יש לך את התיק?
[צלצול טלפון]
כן. -חכה רגע.
שלום, אמיר. מה שלומך?
[אמיר] מה שלומך, עלי?
אתה יודע... יש חדש?
עברתי על כל המחוז.
יש רק עוד תחנה אחת עם קשר טלמטרי לצבא.
התחנה המשנית.
אני שולח לך עכשיו פרטי קשר של כמה מהנדסים בכירים שם.
תדבר איתם.
עבודה טובה, אמיר. תודה.
[נעימת הנושא מתנגנת]
- טהרן -
[שואפת עמוק]
[תמר, באנגלית] לא! אל תיגע בו! אל תיגע במילאד.
[יריה]
[שקשוק ידית דלת]
בוקר טוב.
יש חדש?
אנחנו מחכים.
[נושפת בחדות] מה איתו?
הוא בסדר.
אני רוצה לדבר איתו.
זה לא רעיון טוב.
זאת לא הייתה שאלה.
אני היחיד שנכנס אליו. אלו הפקודות.
מי נתן את הפקודות האלו?
המפקדים שלי, ושלך.
הוא בסדר?
הוא אוכל, שותה?
אני מדברת אליך!
היינו צריכים להרוג אותו בדירה.
אין לנו שום צורך בו.
את צריכה להגיד תודה שהוא עוד בחיים.
אתה אומר את זה או המפקדים שלנו?
הבנתי.
אז אני אומרת לך,
אם משהו יקרה לו, זה יהיה באחריותך.
[דפיקות בדלת]
[קדוש, בפרסית] שלום, מוחמד. -שלום.
בוקר טוב, תמר. מה שלומך?
[בעברית] מה את עושה פה?
בואי, בואי, תני לי חיבוק.
אנחנו פועלים?
תכף נדבר על הכול, טוב?
[מצחקקת]
אלוהים, איך אני שמחה שאת פה.
[אלון] זאת התמונה שקיבלנו מפראז כמאלי הבוקר.
זה מרדכי רביניאן, אבא של תמר.
מרדכי נחת באטאטורק
שלוש שעות וארבעים דקות לפני שהתמונה הזאת צולמה.
אנחנו עדיין מנסים לברר לאן הוא נסע משדה התעופה,
אבל אנחנו מניחים שלאחד המלונות באיסטנבול.
את זה אנחנו יכולים לקבוע לפי הדוגמה פה, על השטיח.
אלה שטיחים שמגיעים ממשווק גדול בצפון העיר
שעובד עם הרבה מלונות באיסטנבול.
לכן זה היעד המרכזי שלנו.
מה עם האישה? -דיברתי עם ד"ר בן ארצי.
זה סיכון גדול מדי להעלות אותה על המטוס בימים הקרובים.
טוב, בוא נדבר עם פראז,
נמשש את הדופק, נראה איך אנחנו מתקדמים.
אני כבר אעדכן את קדוש לגבי החטיפה של מרדכי.
[בפרסית] אדוני, הבת שלי, היא רק מתעסקת במחשבים.
היא ילדה טובה, קצת פחדנית...
מרגלת של המוסד?
זה בלתי אפשרי!
זה הכישרון של הסוכנים, להיראות כאחד האדם.
כך הם בוחרים אותם.
ומה אני עשיתי?
אדוני, אני לא מכיר את עולם הריגול,
אבל חשבתי שגם בו יש מוסר ואנושיות.
הבנתי.
שכחתי שאני מדבר עם איש משמרות המהפכה.
אתם כבר מזמן איבדתם את המצפון שלכם.
הרסתם את המדינה הנהדרת שלנו.
אני לא רוצה לשמוע ממך עוד מילה אחת!
שום מילה!
תאכל את האוכל שלך.
"ברוך אתה אדוני, אלוהינו מלך העולם, בורא פרי האדמה. אמן"
[זמזום טלפון]
תתנהג יפה. אל תצעק או תעשה בלגן.
ברור?
הלו.
[מייק, באנגלית] לא היית צריך לעשות את זה.
זאת השפה היחידה שאתם מבינים.
פראז, אשתך מקבלת את הטיפול הרפואי הטוב ביותר שאפשר לקבל.
אין לנו שום עניין לפגוע בה.
התכוונו לשחרר אותה בימים הקרובים.
אני לא מאמין לכם.
חטפתם את אשתי.
תנו לי לדבר איתה.
אני חושש שזה לא אפשרי כרגע.
[פראז] למה לא?
קרה לה משהו?
לא קרה לה כלום. היא בבדיקות.
כשמצבה יתייצב ניצור איתך קשר.
בינתיים, אנחנו רוצים לדבר איתך על תנאי השחרור שלה.
התנאים ברורים.
אם אשתי לא תנחת באיסטנבול עד חצות...
אוציא להורג את מרדכי.
בבקשה, תשלוט ברגשותיך.
יש לכם זמן עד חצות.
אל תבחנו אותי.
[צפצוף טלפון]
[נושף בחדות]
[פראז נאנח]
[בעברית] טוב, הוא טיפל בנייד שלנו, שיבש את הסיגנל,
מחובר דרך מרכזיה מרוחקת באזור שטוקהולם.
אני רוצה שנפעל בשתי חזיתות,
נחתור לחילופי שבויים ובמקביל ננסה לאתר אותו.
- תחנת החשמל המשנית, טהרן -
[דפיקות בדלת] -[עלי] פרהאם כסראיי?
[בפרסית] נעים מאוד. אפשר להחליף איתך כמה מילים?
סליחה, נקבעה לנו פגישה?
עניינים כאלה עדיף להשאיר בינינו, לא לציטוט.
אפשר?
[נושף בחדות]
טוב, מר פרהאם,
כמה זמן אתה עובד בתחנה?
חמש עשרה שנה בערך.
חמש עשרה שנה? -כן.
הרבה זמן.
אתה בטח מכיר את המערכות האלו יותר טוב משאתה מכיר את אשתך.
[מצחקק]
הכול בסדר?
כן.
היה לי יום עמוס, ויש לי ישיבה עוד מעט.
אני מתנצל. בוא ניגש לעניין.
לאחרונה גילינו נקודת תורפה חמורה בשרתים שלכם.
מסתבר שחלק מהשרתים בתחנה מחוברים למערכות צבאיות.
יכול להיות דבר כזה?
כן, יכול להיות.
אבל זו לא נקודת תורפה, אלו מערכות גיבוי.
אפשר לנתק אותן?
אני לא הכתובת. אתן לך את הטלפון של האדם הרלוונטי.
הוא בכלל יודע באילו שרתים מדובר?
נראה לי שהוא צריך לדעת.
זה משהו שאתם צריכים להיות בטוחים לגביו!
מר פרהאם...
מה שאני אומר לך נשאר בינינו.
ייתכן שגורמים זרים מנסים לפרוץ לשרתים האלה
ולהיכנס למערכות צבאיות.
אסור שדבר כזה יקרה, נכון?
נכון.
בוא נלך לדבר עם מומחה האבטחה. נוודא שהוא עושה את עבודתו כמו שצריך.
בסדר.
רק תן לי לעשות שיחת טלפון ולדחות את הישיבה.
אצטרף אליך בעוד רגע.
אני בחוץ.
[חוסרו] מה דעתך? הוא מתנהג מאוד מוזר, לא?
[פרהאם] מילאד, זה פרהאם. איפה אתה?
אתם לא יכולים להיכנס. מסוכן עכשיו.
ביטלתי את הדיווח על התקלה.
אל תפיץ את הסרטון ההוא.
בבקשה, אתה כמו אח שלי.
[צפצוף טלפון]
[נאנחת]
[בעברית] הוא באמת ביטל אותה.
את יכולה לנסות לפתוח אחת חדשה?
יש לך את כל הפרטים שלו.
ייקח לי זמן לפרוץ דבר כזה.
זה אזור מסווג בתחנה, צריך בשביל זה קוד. הוא גם ישר יקבל על זה התראה.
הוא חייב לעשות את זה בעצמו.
[נאנחת] את ישבת איתו בחדר. נראה לך שאפשר ללחוץ אותו עוד פעם?
אם אחד מאיתנו ידבר עם פרהאם, זה רק יבריח אותו.
ראית איך הוא הסתכל עליי בפגישה, הוא לא בדיוק מיהר לסמוך עליי.
מילאד הוא המפתח שלנו.
תני לי לדבר עם מילאד.
אני יכולה לגרום לו לעשות את זה, קדוש.
טוב.
[באנגלית] איך אתה מרגיש?
תצאי מפה.
אתה צריך לשתות.
בשביל מה? הא?
בכל מקרה אתם תהרגו אותי בעוד רגע, נכון?
אף אחד לא יהרוג אותך.
אז זה מה שאת?
סוכנת?
ישראלית?
הבנתי.
כבר חודשים שאת מרמה אותי בשביל זה.
כל השיחות שלנו בדארקנט, כל מה שעשינו ביחד...
הכול היה הצגה.
זה לא רלוונטי עכשיו.
[מגחך]
איך לא הבנתי את זה?
איך יכולת לעשות לי דבר כזה?
אני מצטערת.
זה לא היה אמור לפגוע בך.
אם קארים לא היה מגיע, אם הוא לא היה מאיים עליי,
הכול היה עובר בשלום. -אבל זה לא מה שקרה, נכון?
לא.
זה לא מה שקרה.
יש לנו בעיה.
פרהאם ביטל את הדיווח על התקלה. אנחנו לא יכולים להיכנס.
[מילאד] נשמע לי שזאת בעיה שלכם.
ושלך. וגם שלו.
למה? אז אתם כן מתכוונים להרוג אותנו.
די. אני בחוץ.
אתם יכולים לעשות מה שאתם רוצים.
מילאד. -את לא שומעת מה אני אומר?
אני לא מאמין למילה אחת שיוצאת לך מהפה,
ואין סיכוי שאני עוזר לך יותר בכלום!
אני מעדיף למות ולא לעזור לך.
צאי מפה!
אתה עושה טעות.
זו הייתה הרגשה טובה.
הרגשה כל כך טובה.
[נאנק]
- איסטנבול, טורקיה -
- מלון דיבאני -
[בפרסית] גם אשתי הייתה כל עולמי.
סרטן.
אז ארזו סיפרה לך הכול.
הסרטן של אשתי היה הסימפטום, לא הסיבה.
הקשיים שלה, הקשיים שלנו...
רחוקים מהמדינה היקרה שלנו,
חיים במדינה חדשה,
אלה הדברים שהרגו אותה.
היא מתה מצער, המסכנה.
מדוע עזבתם בכל זאת?
לא הייתם צריכים להתמודד איתנו.
החלום שלי היה לעלות לארץ הקודש.
להגיע לירושלים,
להתפלל מול הכותל המערבי.
כשהגעתי לירושלים בפעם הראשונה
וראיתי את הכותל הקדוש ואת החומות שבנו המוסלמים,
פרצתי בבכי.
מה הקשר?
אני כמו גולה שם.
הגעגועים לאיראן רק מתעצמים משנה לשנה.
אתה לא יודע כמה היה לי קשה.
אם כך, למה בכלל עזבתם?
עשיתי את זה רק בשביל הבת שלי.
[מגחך]
והלך לה טוב, ללא ספק.
תראה מה היא עוללה לך.
[נאנח]
[באנגלית] איך את מרגישה?
מתי אני חוזרת הביתה?
ברגע שנדע שזה בטוח בשבילך.
אני רוצה לדבר עם בעלי.
בעוד רגע.
אני רוצה לדבר איתך לפני כן.
בעלך חטף אזרח ישראלי חף מפשע,
והוא מאיים להרוג אותו אם לא נשחרר אותך.
אני רוצה שכל הסיפור הזה ייגמר. גם לי הוא לא נעים.
אבל את לא יכולה לטוס במצבך. את חייבת להאמין לי.
אם אתה אומר.
נאהיד, את מוכרחה להאמין לי ולהסביר את זה לבעלך.
אני לא רוצה שהוא יעשה משהו שהוא יתחרט עליו אחר כך.
תרגיעי אותו, תוודאי שהוא לא יפגע באף אחד.
הוא לא יציב נפשית.
"לא יציב נפשית"? איזו ברירה השארת לו?
מה אתה היית עושה אם היו חוטפים את אשתך?
להגיד לך את האמת...
אני לא יודע אם הייתי עושה את מה שהוא עשה.
הוא אוהב אותך יותר מדי.
אל תספר את זה לאשתך.
אל תדאגי בנוגע לזה.
אשתי נפטרה לפני שנתיים.
אני לא חושבת שאני יכולה לעזור לך.
אתה לא מכיר אותו.
כשהוא מחליט משהו,
אין עם מי לדבר.
אני חושב שאת יכולה.
הוא אוהב אותך, הוא יקשיב לך.
את יודעת, לפני הרבה שנים,
כשעדיין עבדתי בשטח...
נקלעתי למצב רע מאוד.
הייתי בטוח שזהו זה.
שהסיפור שלי נגמר.
התקשרתי לאשתי, למרות שזה מנוגד לכל הפקודות.
התקשרתי כדי להיפרד ממנה, לומר מילים אחרונות.
כתבתי נאום פרידה והכול,
אבל היא לא נתנה לי להקריא לה אותו.
היא עצרה אותי.
אמרה לי שהיא לא מוכנה לשמוע, שאין סיכוי שאני הולך למות.
אמרתי לה שהיא לא מבינה, שזהו זה.
שהכול נגמר.
ואז, במקום להתווכח איתי,
היא פשוט התחילה לשיר לי שיר.
זה היה השיר שלנו.
תשיר אותו.
[מגחך] עדיף שלא.
[נאנחת]
[בעברית] ♪ אם יש בי מיתרים הם מתנגנים ברטט ♪
♪ אם יש בי דאגה היא חשופה כמעט ♪
♪ אם יש בי אהבה היא תיאמר בשקט ♪
♪ אם יש בי שורשים הם מתארכים לאט... ♪
[באנגלית] אתה שר נורא.
תודה.
על מה השיר?
על אהבה פשוטה.
אהבה יומיומית.
על רגעים פשוטים בחיים.
זה יפהפה.
[זמזום טלפון]
הלו.
[נאהיד, בפרסית] יקירי...
מה שלומך? -איך את?
השבח לאל. אני בסדר.
הייתי קצת חלשה והם לא רצו לקחת סיכונים.
אבל עכשיו אני מרגישה יותר טוב.
מה איתך?
אני דואג לך.
הם מתייחסים אליי טוב.
בעזרת השם, ניפגש שוב בקרוב.
יקירי...
הם אמרו לי שחטפת מישהו,
אזרח ישראלי,
ושאיימת להרוג אותו.
אל תאמיני לשקרים שלהם.
אז זה לא נכון?
אתה בבית שלנו עכשיו, צופה בערוץ "ג'ם טי-וי"?
את יודעת שאני שונא את התוכניות האלו.
[מצחקקת]
אתה רואה? יש יתרונות לכך שאני לא נמצאת.
אתה לא חייב לשבת ולראות איתי את הסדרות הטורקיות שלי.
[מצחקק]
יקירי...
אתה מבטיח לי שלא הלכת רחוק מדי בשבילי?
[פראז נאנח]
אלוהים לא יחזיר אותך מרצונו הטוב.
תשחרר אותו.
נאהיד... -תקשיב לי.
אני לא במצב לעלות על מטוס עכשיו.
[אלון, בעברית] המשבש שלו מופעל, אין עדיין איכון של השיחה.
זה לוקח כמה ימים. תתאזר בסבלנות.
יקירי, אל תהיה אכזר כמוהם.
אל תפגע בו.
אני לא יכול להבטיח לך את זה.
אני נשבע לך שאחזיר אותך הביתה.
[פראז] נאהיד.
יקירתי.
[נאנח] כואב לי שאת מדברת בשמם.
תבטיחי לי שלא תדברי איתם יותר.
נאהיד?
אני רציני.
הלו?
[נאהיד] מספיק.
אין לי כוח יותר לדיבורים האלה.
אני מתגעגעת אליך.
לקול שלך, לחיבוק שלך.
בוא נדבר רק שנינו.
שיקשיבו. לעזאזל איתם.
אני רק רוצה לשמוע את הקול שלך.
מה את רוצה שאגיד?
אני רוצה שתשיר.
פראז, אני עייפה מאוד. אני רק רוצה לישון.
תשיר לי?
יקירתי, אני לא במצב של לשיר כרגע.
♪ אם אתה עדיין רוצה ♪
♪ שנישאר חברים ♪
♪ וכמו בימים עברו ♪
♪ נשב ביחד ונקום עם עלות השחר ♪
♪ הלב שלך צריך להתרענן ♪
♪ לאמץ לעצמו מנגינה חדשה... ♪
[אלון] אוקיי, הוא משתמש במשבש
אבל האלגוריתם מזהה את השיר בתוך כל השיחות שנכנסות לאיסטנבול.
♪ אם אתה רוצה להישאר איתי ♪
♪ בוא כל עוד אנחנו צעירים ♪
♪ בוא כל עוד נותר עור על עצמותינו ♪
♪ אל תיתן ללב שלי להישאר לבד ♪
♪ תן ללילה שלי לקבל צבע חדש ♪
♪ לקבל מנגינה חדשה ♪
♪ לקבל את הצבע של הארץ ♪
♪ שבה לא תשאיר אותי לבד ♪
- מלון דיבאני מקור השיחה -
בינגו.
תהיה חזק, אהובי.
אני אוהבת אותך.
נתראה בקרוב.
אני מבטיח.
[נאנח]
[מרדכי] סליחה, אפשר?
היא בסדר?
דיברת איתה?
תחזור פנימה.
קצת קשה לי לשבת שם.
אמרתי לך לחזור פנימה!
תיכנס פנימה, כלב ציוני! תיכנס!
[נושם בקול רועד]
[מתייפח בשקט]
[צעדים]
[קדוש] תמר.
[בעברית] קחי.
נו? -תודה.
את עלית בגיל 6. אני עליתי בגיל 15.
כל הילדות שלי, הנעורים שלי, היו פה.
למדתי בבית ספר מוסלמי.
אבל דווקא כשעליתי לישראל,
הרגשתי זרה.
לפני כמה שנים חזרתי לכאן בפעם הראשונה.
נשלחתי ליצור קשר עם...
קצין בכיר, לפתות אותו, כדי שיכניס אותנו לבסיס מסווג.
מטה הנ"מ.
כן, שמעתי על זה.
היינו בקשר כמה חודשים,
ואז הקשר גלש ל...
מקומות שהוא לא היה אמור לגלוש אליהם.
כל פעם שהייתי מסתכלת עליו,
הרגשתי שאני מסתכלת על אחד הבנים בשכונה.
היה לי איתו קשר ושפה משותפת שלא היה לי עם אף גבר ישראלי.
תמר.
אני הראשונה שמבינה אותך ויודעת כמה זה קל להיסחף וללכת לאיבוד.
אל תעשי את הטעות הזאת.
אל תשכחי את הזהות האמיתית שלך.
עכשיו, תיכנסי אליו.
דברי אל הלב שלו, אבל לא מהלב שלך.
מהראש.
קדוש...
הקצין הזה שדיברת עליו.
מה איתו עכשיו?
זה לא משנה.
בשבילי הוא מת.
[צעדים מתרחקים]
[תמר, באנגלית] אתה פשוט לא מבין את המצב שאתה נמצא בו,
את היכולות של הארגון שעומד מאחוריי.
[מילאד] מה זה אמור להביע?
[תמר] אתה חושב שאתה היחיד שנמצא על הכוונת?
הם רוצים לפגוע במשפחה שלך.
בולשיט.
אתה רוצה שאראה לך את בדיקת הרקע שעשו עליך?
אל תיתן לאגו שלך לפגוע בך.
אגו?
החבר שלי נרצח מול העיניים שלי.
והם יפגעו גם באחרים.
[נאנחת] על מי אתה מגן פה בכלל?
על המשטר שאתה שונא?
אני מנסה להציל אותך. איך אתה לא מבין את זה?
אם זה היה תלוי בהם, כבר היו מחסלים אותך בדירה.
ואם המבצע יצליח, הם ישחררו אותך.
אבל אתה חייב לעזור לנו.
[נאנחת] תתקשר לפרהאם.
תרגיע אותו.
תגיד לו שהכול יהיה בסדר, כי באמת יהיה בסדר.
[זמזום טלפון]
הלו?
[בפרסית] מה שלומך, חבר?
למה אתה מתקשר אליי?
ביטלת את הדיווח על התקלה.
לא הייתה לי ברירה.
לא שמעת את ההודעה שלי?
פרהאם, אתה חייב להירגע.
די עם זה!
אני לא יכול לעשות את זה בשבילך.
[נאנח]
פרהאם...
הסרטון שלך היה רק ההתחלה.
אם לא תעשה את זה, אנחנו נספר לאשתך על כל הבנות שליטפת.
ונשלח את הסרטון שלך למשמרות המהפכה.
הכול מתועד. אל תעשה טעות.
אל תשחק איתנו.
אני מתחנן...
אל תעשה את זה.
תדווח שוב על התקלה.
עשיתי את זה.
קיבלנו.
פרהאם...
אל תדאג, אחי.
עשית עבודה טובה.
חוסרו, קח אותו למעצר.
מה? -קום, בוגד!
הבטחת לי שאני אהיה בסדר.
לא הבטחתי כלום.
אדוני, יש לנו עוד על מה לדבר. -זוז.
[תמר, באנגלית] נהגת בחוכמה.
[מילאד] את יודעת, אני מרחם עלייך.
למרות שאני זה שאזוק למיטה,
מבין שנינו,
אני החופשי.
את האסירה.
הנשמה שלך שחורה.
ואני בטוח שאם היית במקומי,
היית מוכרת את כל המשפחה שלך, נכון?
כי ככה זה עובד בעולם שלך, נכון?
כל מה שאת נוגעת בו, סופו למות.
[גורב, בעברית] את שלמה עם הפעולה שלכן?
[קדוש] שלמה לגמרי.
אנחנו נעשה את זה.
המטוסים יוכלו להמריא.
טוב.
תשמרו על עצמכן.
בהצלחה.
קיבלנו אור ירוק.
יאללה, לכי להתארגן. יוצאים עוד 50 דקות.
[צליל הודעה יוצאת]
[צליל הודעה נכנסת]
- אבא -
- אביך נחטף על ידי משמרות המהפכה. -
- תסגירי את עצמך עוד הערב או שהוא ישלם על הפשעים שלך. -
[בעברית] תמר, מה קורה?
תמר?
זה אמיתי?
איך זה הגיע אלייך? -תעני לי.
הוא לא בידיים של משמרות המהפכה והוא לא באיראן.
אז איפה הוא? מה...
זה קרה הבוקר. אנחנו מטפלים בזה בכל הכוח.
איך את לא מספרת לי דבר כזה? -תמר...
אני יודעת שזה בלתי אפשרי, אבל אני מבקשת ממך להתעלות ולשים את זה כרגע בצד.
תסתכלי עליי.
האנשים הכי טובים שלנו על זה.
הם יחזירו אותו, אני נשבעת לך. -הם יהרגו אותו...
הוא ימות, אני יודעת איך זה עובד. -הם לא.
הם לא.
אני מבקשת ממך להתנתק.
עד שאנחנו חוזרות, הוא כבר יהיה בידיים בטוחות.
אני לא מסוגלת. אני לא מסוגלת...
[נושמת בקול רועד]
מה האלטרנטיבה? לחכות?
כבר הגענו עד לכאן, זה הזמן לעשות את זה.
בואי נעשה את זה.
בואי נצא.
יאללה.
בואי נעשה את זה.
בואי.
[עלי, בפרסית] חכו לפקודה שלי.
[באנגלית] היי. ערב טוב. -שלום, ערב טוב.
התקשרנו הרגע מהדרך, הזמנו חדר עם מיטה זוגית,
טינה ופול ריצ'רדסון.
דרכונים, בבקשה.
[בעברית] אוקיי, הם התחברו לרשת של המלון. עכשיו תמצאו לי את החדר שלו.
[צפצוף מכשיר קשר]
[בפרסית] צוות 3...
מה קורה בכניסה האחורית?
[חבר בצוות של עלי 1] לא קורה כלום בכניסה האחורית.
[נאנח]
איפה הם, לעזאזל?
- האווה פארדאז -
[בעברית] תמר, תיכנסי למערכת, תבדקי שהתקלה עדיין פתוחה.
תמר...
מה קורה?
אני לא מוצאת אותה.
את התקלה?
את המערכת, אני לא מוצאת אותה.
היא שם, תחפשי טוב.
אני לא מרגישה טוב. -היי!
[מקיאה, משתעלת שוב ושוב]
[בפרסית] עלי, תסתכל לשם.
יש שם רכב מסחרי שכנראה מחכה שם הרבה זמן.
אומיד, נחכה שתיים-שלוש דקות,
ואם הוא לא יזוז, נצא אליו.
[באנגלית] תודה רבה. -על לא דבר.
[צלצול טלפון]
הלו.
[פקיד קבלה] הם באים.
מתי הם הגיעו?
ממש עכשיו.
הם בדרך למעלה.
תודה.
[בפרסית] קום.
מה קרה? -קום.
מה? -תכרע ברך.
[מייבב] -ששש.
[בעברית] כנסי פנימה.
[נושמת בקול רועד] -כנסי לאט לאט פנימה.
[דלת נסגרת]
"שמע ישראל אדוני אלוהינו אדוני אחד"
[בעברית] היא יודעת על אבא שלה.
כנראה השאירה איתו ערוץ פתוח.
היא לא מתפקדת.
איך לא דיווחת לי דבר כזה?
זאת הזדמנות חד פעמית, חשבתי שהיא תהיה בסדר, שהיא תצליח.
טוב, יעל, נגמר הסיפור שלכן.
שימי אותה באוטו ותעופו משם.
המטוסים תכף ממריאים ואני מוציא את נבו לדרך.
[באנגלית] סע.
[בפרסית] הממ... הם נסעו. זה לא הם.
[טלוויזיה: פרשנות כדורגל]
[סוכן, בעברית] נקי.
תמצאו אותו.
שמעת את זה?
[טייס, בעברית] מבנים חושן, ברקת, אודם, ירקן. פקודת "שערי שמיים" הופעלה.
[טייס 2] רות. חושן מתיישרים וממריאים.
[טייס 1] אודם וברקת מתיישרים וממריאים במקביל.
רשות לחצות מעליך לאחר המראה.
[טייס 2] אודם וברקת רשאים להמריא ולחצות מעליי בפנייה שמאלית.
ירקן מתיישרים וממריאים.
[טייס 1] ירקן רשאים, בהצלחה לכולם.
תעלה לי את נבו, בבקשה.
נבו, נבו, שומע?
מה שלומך, נבו?
מעולה. -המטוסים המריאו הרגע.
אני רוצה לדווח לראש הממשלה
שהמטוסים יכולים לבצע את המשימה שלהם הלילה בשקט,
שיש לטייסים מי ששומר עליהם.
יהיה בסדר, המפקד.
יאללה צוות, זזנו.
[זמזום טלפון]
מה קורה?
יופי. תעבירי לי אותו, בבקשה.
תמר.
אני מעבירה לך את אבא שלך.
הם שחררו אותו עכשיו.
אבא?
[מרדכי] נשמה שלי...
[תמר בוכה] -מתוקה שלי.
למה את בוכה? אל תבכי.
אל תבכי.
נשמה שלי. אל תבכי.
מתוקה שלי...
אל תבכי.
[צלצול טלפון] -[בוכה]
הלו. -[גורב] כשאת מגיעה לבית מסתור
תפעילי נוהל פינוי ושמוחמד ייפטר מהבחור האיראני.
[תמר בוכה]
- טהרן -
תרגום כתוביות: טליה קינג